Í þessari ritgerð verður litið inn í heim lögreglunnar með kynjagleraugum. Leitað verður svara við spurningu um hvaða hlutverk kyn og kyngervi spila í störfum kvenna innan raða hennar. Lögreglustörf hafa sögulega talist til hefðbundinna karlastarfa og verður athugað af hverju svo hefur verið og hvað aðgreinir það frá öðrum hefðbundnum karlastörfum. Svokölluð lögreglumenning verður könnuð og af hverju hún hefur talist vera hindrun fyrir konur í lögreglunni. Kenningarnar um félagslega mótunarhyggju og eðlishyggju verða notaðar sem greiningartæki til að varpa ljósi á hugtökin kyn og kyngervi í tengslum við viðfangsefnið. Þá verður lögreglunni á Íslandi gerð skil í grófum dráttum og kynjahlutfall starfsmanna hennar skoðað. Auk þess verður stutt sögulegt yfirlit á sögu kvenna í íslensku lögreglunni tekið saman, ásamt þróun á störfum kvenna erlendis. Rýnt verður í tilgang, kosti og galla jafnréttisáætlana og meginatriði úr jafnréttisáætlun Ríkislögreglustjóra tekin fyrir. Rannsóknum um kyngervi, kynhlutverkum og leyndarmál lögreglunnar verða síðan gerð skil og að lokum verða niðurstöður úr eigindlegri rannsókn kynntar. Rætt var við tvær konur í lögreglunni á Íslandi til að fá innsýn inn í viðfangsefnið frá þeirra sjónarhorni.
Félagsvísindi, Alþjóðafræði, Lögreglan, Kyngervi, Jafnréttisáætlanir
Networked Digital Library of Theses and Dissertations